Vélemény: A Bell-vádbeszéd - NOL.hu
Rab László: Profitálhatnánk a dolgozó menekültekből
Szerintem téved, vagy ezúttal a tanácsadói és az ösztönei működnek rosszul. Egyfelől nem figyel eléggé arra, hogy a jogbiztonság és a kiszámítható gazdasági környezet Bell által is kifogásolt gyöngéi elidegenítik az amerikai befektetőket, holott kifejezetten jót tenne nekünk, ha valamennyire enyhülne a német járműgyártóknak való kiszolgáltatottság. Másrészt nem figyel eléggé az Amerikában zajló választási kampányra. Úgy fest tudniillik, hogy az USA következő elnökét Hillary Clintonnak fogják hívni, akiről nem feltételezem, hogy elfelejtette magyarországi semmibevételét. Ha akarja –bár ez bizonyosan nincs a prioritáslistájának az élmezőnyében –, akár Magyarország kárára is érvényesítheti azt az óriási befolyást, amellyel az USA az ENSZ szakosított szervezeteiben (IMF, Világbank), továbbá a hitelminősítő szervezetekben és a befektetési alapokban rendelkezik. Ha akarja, mondom, de ez hipotézis. Az viszont egy kicsit több, hogy ha már egyszer se Bush, se Obama nem akarta látni Orbánt a Fehér Házban, akkor miniszterelnökünk bízvást számíthat arra, hogy Mrs. Clinton se akarja majd, mert önnön sértettségén túl az apparátusa is eltanácsolja őt egy ilyen találkozótól.